Tameṭṭut di tmetti taqbaylit tezga teduri tacḍat n urgaz, aɣaref n ddunit ur tt-yezgil ara seg asmi ara tili di tattalt, leḥzen yezga yeduri ɣer ijuffar-is nettat d yemma-s d At uxxam merra, xas akken tameṭṭut di tmetti taqbaylit tatrart maci am tin n tmetti taqburt tessaweḍ di talit-agi ad d-ḥelli tugett n yizarfan, is-teḥrem tmetti ama d leqraya ama d lexdma, maca ay-agi ur asyefki ara amḍiq-ines di tmetti am nettat am urgaz, mazal-it ɣer tizi n wass-a teduri tacḍat d laɛnaya n imawlan-is baba-s, atmaten-is neɣ argaz-is.